CELEX: E2011P0006
Language: et
Date: 2011-03-09 00:00:00
Title: Ettevõtja VTM Fundmanagement AG 9. märtsil 2011 EFTA järelevalveameti vastu algatatud hagi (Kohtuasi E-6/11)

5.5.2011   
            
            
               ET
            
            
               Euroopa Liidu Teataja
            
            
               C 135/13
            
         Ettevõtja VTM Fundmanagement AG 9. märtsil 2011 EFTA järelevalveameti vastu algatatud hagi
   (Kohtuasi E-6/11)
   2011/C 135/07
   Ettevõtja VTM Fundmanagement AG, keda esindavad dr Michael Sánchez Rydelski, advokaat, Steptoe & Johnson LLP, Avenue Louise 240, BE-1050 Brüssel, Belgia ja dr Hans-Michael Pott, advokaat, Sernetz Schäfer Rechtsanwälte, Berliner Allee 10, 40212 Düsseldorf, Saksamaa, algatas 9. märtsil 2011 EFTA kohtus hagi EFTA järelevalveameti vastu.
   VTM Fundmanagement AG taotleb, et EFTA kohus:
   
               1)
            
            
               tühistaks EFTA järelevalveameti 3. novembri 2010. aasta otsuse nr 416/10/COL, mis käsitleb investeerimisettevõtjate maksustamist vastavalt Liechtensteini maksuseadusele;
            
         
               2)
            
            
               alternatiivina kuulutaks EFTA järelevalveameti 3. novembri 2010. aasta otsuse nr 416/10/COL artiklid 3 ja 4 kehtetuks, niivõrd kui need nõuavad kõnealuse otsuse artiklis 1 osutatud abi tagastamist;
               ning
            
         
               3)
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               EFTA järelevalveamet väitis 3. novembri 2010. aasta otsuses nr 416/10/COL, et abimeetmed, mille Liechtensteini ametiasutused investeerimisettevõtjate kasuks võtsid ja mis tunnistati alates 30. juunist 2006 kehtetuks, ei ole kokkusobivad EMP lepingu artikli 61 lõikega 1.
            
         
               —
            
            
               EFTA järelevalveamet otsustas ka, et väidetav abi on ebaseaduslik abi, mis tuleb investeerimisettevõtjatel, kes said seda alates 15. märtsist 1997 kuni kuupäevani, mil kõnealuste ettevõtjate suhtes kohaldati viimast korda maksuvabastust pärast selle kehtetuks tunnistamist aastal 2006, tagasi maksta.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           kohaldas valesti EMP lepingu artikli 61 lõiget 1;
                        
                     
                           —
                        
                        
                           eksis, nõudes väidetava abi tagasimaksmist;
                        
                     
                           —
                        
                        
                           ei esitanud piisavaid põhjendusi, nagu see on ette nähtud järelevalve- ja kohtulepingu artiklis 16.